לאחר מות האדון, צמד ערפדים בריטים, ספָּייק ואהובתו דרוּסילָה, מגיעים העירה ויורשים את מקומו כאויביה של הקוטלת. דרוסילה נפצעה אנושות לאחר שהמון זועם רדף אחריה בפראג, והשניים מקווים שפי השאול ישיב אותה לאיתנה. אנג'ל מזהיר את החבורה כי ספייק, שנודע גם כ"וויליאם המגואל", לא יבחל בדבר כדי להשיג את מטרתו; ג'יילס מוצא שהוא התייצב כבר מול שתי קוטלות בעברו, והרג את שתיהן. בעימות הראשון בינו לקוטלת, הערפד נכעס ומופתע לגלות כי בשונה מקודמותיה יש לה חברים ומשפחה, והללו תומכים ומסייעים לה. בעת שחוליית מתנקשים ששכר ספייק מנסה להרוג את באפי, מופיעה בסאנידייל קֶנדרָה – קוטלת נוספת, שנקראה למלא את התפקיד בעת "מותה" של באפי בידי האדון. ספייק לוכד את אנג'ל, שהפך את דרוסילה לערפדה ("הוליד") בשעתו, בכוונה להשתמש בו בטקס מכושף שישיב לדרוסילה את כוחה. שתי הקוטלות ויתר החבורה מחלצות את אנג'ל ומסבות לספייק פציעות קשות. אך הכישוף פועל, ודרוסילה המאוששת נושאת את בן-זוגה הנכה ומבטיחה שתטפל בו.
הקשר הרומנטי בין אנג'ל לבאפי הולך ומתהדק, על אף הקשיים שבמערכת יחסים בין ערפד שאיננו מסוגל להיחשף לאור השמש לקוטלת בת-אנוש. בינתיים, ג'יילס נכנס למערכת יחסים עם גֶ'ני קָלֶנדֲר, מורה למחשבים שהיא גם מיסטיקנית וטכנו-פגנית המודעת לפעילותו, וקורדליה המחולצת שוב ושוב על ידי החבורה מתאהבת בזאנדר. וילו מתחילה לצאת עם אוז, מוזיקאי שנחשף כאדם זאב, ויש לכלאו בלילות ירח מלא.
לאחר קרב נוסף מול הערפדים, אנג'ל ובאפי מממשים את אהבתם. הערפד מתעורר בלילה בצרחות, יוצא אל הגשם ומתמוטט. הוא מודיע לספייק ודרוסילה שאיבד את נשמתו וחוזר להיות ערפד אכזר מן המניין. ג'ני, שמתגלה כבת לשבט הצועני שכישף את אנג'ל מאה שנה קודם, מסבירה לבאפי שהחזרת נשמתו נועדה לייסרו בלבד, היא נלקחה ממנו ברגע שחווה אושר אמיתי. באפי אכולת רגשי אשם על כך שגרמה לאובדנו של אהובה. אנג'ל (או אנג'לוס, כפי שהוא שב להיקרא) תופס את מקומו של ספייק, והלה אחוז חימה כשהוא רואה כיצד דרוסילה נוהה אחריו. לאחר שאנג'ל רוצח את ג'ני, באפי מבינה שהוא אבד לתמיד ואין מנוס מלהרגו. הערפדים מוצאים את שרידיו של אַקָתלָה, שד המסוגל לבלוע את היקום כולו לתוככי הגיהנום, ומנסים להחיותו. וילו מוצאת לחש שג'ני עבדה עליו בטרם נרצחה, שנועד להחזיר לאנג'לוס שוב את נשמתו. באפי יוצאת למנוע מאנג'ל להעיר את אקתלה, וזוכה לבעל-ברית בלתי-צפוי בדמותו של ספייק, הלהוט לנקום מחד, ולמנוע את השמדת עולם בני האדם, אותו הוא מחבב, מאידך. פרטי הטקס מוסברים לבאפי: אם אנג'ל יזה את דמו על השד ויקיצו, רק שפיכת דמו בשנית תסגור את השער לגיהנום. בעת שספייק ובאפי נלחמים באנג'ל ודרוסילה למול השד הרדום, וילו מטילה את הלחש המשיב לאנג'ל את נשמתו האבודה. באפי הלומת אושר כשהוא חוזר להיות האדם שהיה קודם, אך נחרדת לראות שלא מנעה ממנו לקיים את הטקס, ואקתלה נעור. היא מפלחת את אנג'ל בחרבה, משגרת אותו אל השאול וסוגרת את השער. באפי, שבורה מצער וייאוש, בורחת מסאנידייל, וחבריה תוהים לאן נעלמה.
עונה 3.
העונה מתחילה בכך שבאפי נמצאת בלוס אנג'לס בשם, אן, שזהו שמה האמצעי. החבורה לא יודעת היכן היא וג'יילס נוסע בכל פעם שהוא שומע על ילדה נלחמת בערפדים, כי אולי זו באפי. החבורה מנסים למלא את מקומה בהריגת הערפדים תוך עבודת צוות. תוך זמן קצר, באפי מבינה שוב שהיא לא יכולה לברוח מהאחריות שלה וחוזרת הביתה לסאנידייל. החזרה של באפי קצת קשה לעיכול, ולוקח זמן לחבורה להתרגל חזרה וכך גם לבאפי. עד שבאפי מחלימה מכל "סאגת אנג'ל" הוא חוזר בצורה לא מוסברת מהגיהנום. כשבאפי פוגשת אותו הם נלחמים והוא מתנהג כמו חיה חסרת רסן. באפי עוזרת לו להתרגל חזרה לחיים הנורמלים. אנג'ל מותקף על ידי חזיונות מהעבר בהם הורג אנשים. האחראי לחזיונות הוא הרוע הראשון שלוקח אחריות על חזרתו ומנסה לשכנע אותו לשכב עם באפי וכך לחזור להיות אנג'לוס ולהרוג אותה. אנג'ל מסרב ומנסה להתאבד ואף לא משוכנע בשיחה מלאת רגשות עם באפי, אך באופן פלאי יש באותו ערב שלג בסאנידייל, מה שמונע את אור השמש.
בעונה זו יש קשר רומנטי קצר בין חברי הילדות, וילו וזאנדר, שמסיים את הזוגיות של זאנדר עם קורדיליה ומערער זמנית את הקשר של וילו ואוז. עם מותה של קנדרה בסוף העונה הקודמת, קוטלת חדשה נקראת לסאנידייל, פיית' (המגולמת על ידי אלייזה דושקו). פיית' הרבה יותר חייתית מבאפי ופועלת יותר מהבטן, כאן ועכשיו. אחרי שפיית' הורגת בטעות את סגן ראש העיר, בן אדם, מתגלה לצופים שזה לא ממש מפריע לה. הרע של העונה הוא ראש העיר ריצ'רד וילקינס, שמסתבר שהוא כבר שנים רבות בעיר ונראה אותו דבר, כלומר לא אנושי. התוכנית שלו, אליה מצטרפת גם פיית' הוא להפוך שד אמיתי (כלומר לא מעורבב עם אדם) – נחש ענק, ולאכול את כולם בטקס סיום השנה בתיכון. ביחד עם פיית' הוא מנסה להפוך את אנג'ל בחזרה לאנג'לוס ונעזר בשמאן אפל, אך מסתבר שהשמאן הושתל על ידי ג'יילס. אנג'ל עושה את זה אך רק כדי לגלות אם פיית' עדיין בצד של הטובים, מה שהסתבר שלא.
בעונה הזו יש לנו הצצה קטנה ל"מה היה קורה אם באפי לא הייתה מגיע לסאנידייל" בעקבות בקשה של קורדיליה. היא בטעות מבקשת בקשה מאניינקה (שדת נקמה) ומוצאת את עצמה בעולם שבו וילו וזאנדר ערפדים והמאסטר השתחרר מכלאו ושולט בסאנידייל. בעקבות הצלחת "הקציר" הלילה נשלט על ידי ערפדים לגמרי וכולם מפחדים להתקרב ל"ברונז", מעוז המאסטר. בסוף הפרק מתגלה שאניינקה איבדה את כוחותיה והיא תקועה בגוף של נערה בת 17 אף על פי שהיא בת מעל 1,000 שנים. בפרק "The Prom" אנייה מזמינה את זאנדר לנשף. אנג'ל מבין, עם עזרתה של אמא של באפי, שבאפי והוא לעולם לא יוכלו להיות זוג ומחליט לעזוב אותה ומודיע לה כי יעזוב את סאנידייל אחרי הקרב עם ראש העיר. באפי מבינה שאין מנוס והיא נלחמת בפיית' בניסיון להבריא את אנג'ל שנורה על ידי פיית' ברעל כשהתרופה היא דמה של הקוטלת. באפי נכשלת ומכניסה את פיית' לתרדמת. באפי מרפאת את אנג'ל בעצמה ואחרי שהיא מתאוששת החבורה מגייסת את כל השמיניסטים ומפוצצת עם דינמיט את כל בית הספר – מה שעוצר את ראש העיר.
עונה 4.
החבורה שפוצצה את בית הספר בסוף העונה הקודמת עוברת לשלב הבא – אוניברסיטה. וילו, אוז ובאפי לומדים בה וזאנדר מתכנן טיול חוף לחוף. הרכב מתקלקל מהר מאוד והוא חזר לסאנידייל עם הזנב בין הרגליים וגר אצל ההורים ומשלם שכירות. באפי מתחילה את השנה עם החשש שלא תצליח לשלב את הקטילה עם לימודי האוניברסיטה. באפי מתאהבת בריילי פין, מתרגל באוניברסיטה. הוא מתגלה כמפקד צוות ב"יוזמה" – קבוצה צבאית שלוכדת שדים וערפדים. ספייק, שהבטיח לא לשוב יותר לסאנידייל, חוזר במטרה להרוג את באפי. הוא נלכד על ידי ה"יוזמה" ששמים לו שבב בראש שמונע ממנו לפגוע בבני אדם.
העונה הרביעית היא בסימן ההתרחקות של ה"סקובי גאנג" אחד מהשני. באפי מפתחת קשר רומנטי עם ריילי, וילו ננטשת על ידי אוז שעוזב אחרי שהוא מבין שהוא לא שולט בתכונותיו כאיש זאב, אך מוצאת נחמה אצל טארה, סטודנטית שמתעניינת אף היא בכישוף. לקראת סוף העונה וילו יוצאת מהארון שזהו עוד נושא שלחבורה לוקח זמן לעכל. זאנדר הוא היחיד שלא לומד באוניברסיטה ועובר בין עבודות וממשיך את הקשר עם אניה. את ג'יילס רואים בעיקר בדירה שלו שבחלק ניכר מהעונה מחליפה את ספריית בית הספר כמרכז האם של החבורה. פיית' מתעוררת מהתרדמת, עושה בלאגן לשני פרקים, כשאחד מהם היא מחליפה את הגוף שלה עם באפי, לאחר מכן בורחת ללוס אנג'לס. במהלך העונה אנו מגלים כי ראש ה"יוזמה" היא המרצה לפסיכולוגיה, הפרופסור מגי וולש. מגי ורופא נוסף מכינים לוחם מושלם המורכב ממכונה, אדם ושד בשם "אדם". אדם יוצא מכלל שליטה, הורג את וולש ועוד מספר חיילים מה"יוזמה" שלא יודעים איך להתמודד איתו. אדם מגייס את ספייק לעזרתו כדי שהוא יפריד בין חברי ה"סקובי גאנג" ובתמורה אדם יוציא את השבב. למרות ריב גדול בדירתו של ג'יילס החבורה מבינה שספייק ניסה להפריד ביניהם ומוצאת פתרון לאדם. כישוף שמשלב את הקוטלת הראשונה עם כולם ביחד. לוחם – באפי, מכשף – וילו, ידע בשומרונית – ג'יילס וזאנדר הוא הלב. הפרק הוא יוצא דופן ובו הקוטלת הראשונה הורגת את החבורה בחלומותיהם.
עונה 5.
העונה מתחילה עם מפגש של באפי עם דרקולה שבא לסאנידייל ומראה לבאפי צדדים אפלים בהיותה קוטלת. בדיוק כשג'יילס מרגיש שהוא מיותר ושבאפי לא צריכה אותו יותר היא פונה אליו שאחרי החוויה המשותפת בסוף העונה הרביעית וחוסר הידע שלה על הקוטלות הקודמות היא מרגישה שהיא צריכה אותו שוב כצופה. בעונה זו מופיעה דמות חדשה – דון, אחות של באפי. אנו, הצופים, יודעים שלבאפי אין אחות. במהלך העונה מגלים הצופים שדון היא בעצם דמות שהומצאה על ידי נזירים שרצו להחביא כוח מיסטי גדול העונה לשם "המפתח". מפתח זה יכול לפתוח פתח בין ממדים. הרע העונתי היא גלורי, אלה שסולקה מהמימד שלה ותקועה בעולם שלנו ועושה צרות לחבורה משום שהיא רוצה לחזור לעולמה שלה. עם בואה של גלורי מופיע בן, רופא שעוזר לפעמים חבורה. לימים יגלו שיש קשר בינו לגלורי. ריילי מרגיש איך באפי דוחקת אותו לאט לאט מחיו ומחליט לחזור ל"יוזמה", זאנדר עוזר לבאפי להבין כמה היא צריכה את ריילי, אבל זה מאוחר מדי והוא עוזב.